РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  30

от заседание на Комисия ”Професионална квалификация, информационни технологии и статистика” на ВСС,
проведено на 23.07.2013 г.

Днес, 23.07.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Мая Атанасова - старши експерт-юрисконсулт дирекция „Правна” и Мирослава Чирпъкова – системен администратор.

1. ОТНОСНО: Писмо от Националния институт на правосъдието относно командироване на съдия Владимир Астарджиев като постоянен преподавател на кандидатите за младши съдии, випуск 2013-2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Допълва в проекта на решение за ВСС от протокол № 28/16.07.2013 г. по т. 11 на комисията по т. 3 следното: „да осъществи своите задължения по предварително възложеното му дежурство през съдебната ваканция”. Т. 3 в проекта на решение за ВСС придобива следния вид: 
3. Възлага на Владимир Огнянов Астарджиев да довърши започнатите съдебни производства по разпределени дела с негово участие и да осъществи своите задължения по предварително възложеното му дежурство през съдебната ваканция.

2. ОТНОСНО: Сравнителен анализ на критериите за назначаване и номиниране на членовете на съдебните съвети в Европа, изготвен от дирекция „Международна дейност”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение сравнителен анализ на критериите за назначаване и номиниране на членовете на съдебните съвети в Европа.

3. ОТНОСНО:  Писмо от председателя на Софийски градски съд относно системите за видеоконферентна връзка на правораздавателните органи на територията на гр. София.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Да се изпрати писмо на председателя на Софийски градски съд с информация за системите за видеоконферентна връзка на правораздавателните органи на територията на гр. София.

4. ОТНОСНО: Доклад от Галина Карагьозова относно създаването на самостоятелен раздел на Интернет-страницата на ВСС, предназначен за публикуване на информация относно проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Одобрява доклада от Галина Карагьозова относно създаването на самостоятелен раздел на Интернет-страницата на ВСС, предназначен за публикуване на информация относно проект „Подкрепа за ВСС, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014 г.
4.2. Да се създаде самостоятелен раздел на интернет страницата на ВСС, предназначен за публикуване на информация относно проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм 2009-2014.

5. ОТНОСНО: Информация по изпълнението на мерките, заложени в План-графика по изпълнението на мерките, предвидени в Стратегията за превенция и  борба с корупцията в съдебната система.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема информацията по изпълнението на мерките, заложени в План-графика по изпълнението на мерките, предвидени в Стратегията за превенция и  борба с корупцията в съдебната система.
5.2. Изпраща информацията на комисия „Професионална етика и превенция на корупцията".
5.3. Предлага извършване на ад хок проверки в съдилищата за стриктното спазване на чл. 64 от ЗСВ – публикуване на съдебните актове на Интернет-страниците на съдилищата.

6. ОТНОСНО: Проект на писмо относно механизъм за използването на електронен регистър на жалбите и сигналите на гражданите.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема проекта на писмо относно механизъм за използването на електронен регистър на жалбите и сигналите на гражданите.
6.2. Писмото да се изпрати на административните ръководители на апелативните, административните, военните, окръжните, районните и специализираните съдилища.

7. ОТНОСНО: Искане от председателя на Административен съд гр. Благоевград за закупуване на един брой сървър, десет броя компютри и два броя мултифункционални устройства.

ОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Отлага разглеждането на т. 7 от дневния ред, в съответствие с взетото решение по протокол  44 от 17.10.2012 г., т.3.

8. ОТНОСНО: Искане от председателя на Окръжен съд гр. Сливен за закупуване на един брой сървър, десет броя компютри и два броя мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Отлага разглеждането на т. 8 от дневния ред, в съответствие с взетото решение по протокол  44 от 17.10.2012 г., т.3.

9. ОТНОСНО: Решение от протокол № 27 от заседанието на Комисия по анализ и отчитане степента на натовареност на органите на съдебната власт относно актове с резултати от извършени проверки от ВКС на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение решението на Комисия по анализ и отчитане степента на натовареност на органите на съдебната власт

ДОПЪЛНИТЕЛНИ ТОЧКИ:

10. ОТНОСНО: Решение на комисия „Бюджет и финанси” относно осигуряване на техника за видеоконферентни връзки за нуждите на апелативните съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Приема за сведение решението на комисия „Бюджет и финанси”

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1. ДА СЕ ЗАКУПИ апаратура за видеоконферентни връзки за нуждите на Апелативен съд гр. Велико Търново, Апелативен съд гр. Варна, Апелативен съд гр. София, съгласно т. 12 на Анекс от 18.11.1999 г. към договор № ПО 16-88/22.06.1999 г. между ВСС и „Информационно обслужване” АД.

2. ВЪЗЛАГА на комисия „Професионална квалификация, информационни технологии и статистика” да организира изпълнението на решението по т. 1.

11. ОТНОСНО: Писмо от председателя на Софийски районен съд с приложени протоколи за охранително обследване на сгради на Софийски районен съд и Софийска районна прокуратура.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Писмото от председателя на Софийски районен съд с приложени протоколи за охранително обследване на сгради на Софийски районен съд и Софийска районна прокуратура, не е от компетентността на комисията.
11.2. Изпраща писмото от председателя на Софийски районен съд на комисия „Бюджет и финанси” на ВСС.

12. ОТНОСНО: Писмо до Изпълнителния директор на Изпълнителна агенция Електронни съобщителни мрежи и информационни системи.
Във връзка с конфигуриране на VLAN за справки към ядрото на ЕИСПП от потребители в съдилищата на РБ с  предвидена входна точка във Висшия съдебен съвет. Конфигурирането е съгласувано между двете ведомства Висшия Съдебен Съвет и НСлС.

КОМИСИЯ "ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА"
Р Е Ш И :

12.1. Да се изпрати писмо до Изпълнителния директор на Изпълнителна агенция Електронни съобщителни мрежи и информационни системи относно конфигуриране на VLAN за справки към ядрото на ЕИСПП от потребители в съдилищата на РБ с  предвидена входна точка във Висшия съдебен съвет.
12.2. Писмото от страна на ВСС да се подпише от Главния секретар.

13. ОТНОСНО: Упълномощаване на Елка Атанасова - член на Висшия съдебен съвет и ръководител проект, да сключи договор с Управляващия орган на Оперативна програма „Административен капацитет“ за предоставяне на безвъзмездна финансова помощ по одобрено проектно предложение „Повишаване на компетентността и професионална квалификация на съдии, прокурори и следователи, както и на административните ръководители на органите на съдебната власт чрез обучения от ВСС” по процедура за директно предоставяне на безвъзмездна финансова помощ по ОПАК, приоритетна ос ІІ „Управление на човешките ресурси”, подприоритет 2.4. „Компетентна съдебна система и ефективно управление на човешките ресурси”, бюджетна линия BG051РО002/13/2.4-11, както и да подписва всички документи, свързани с изпълнението и управлението на проект „Повишаване на компетентността и професионална квалификация на съдии, прокурори и следователи, както и на административните ръководители на органите на съдебната власт чрез обучения от ВСС”, включително Декларация за нередности по образец (Приложение VIII към договора за предоставяне на безвъзмездна финансова помощ). 
Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

13.1.УПЪЛНОМОЩАВА Елка Атанасова - член на Висшия съдебен съвет и ръководител проект, да сключи  договор с Управляващия орган на Оперативна програма „Административен капацитет“ за предоставяне на безвъзмездна финансова помощ по одобрено проектно предложение „Повишаване на компетентността и професионална квалификация на съдии, прокурори и следователи, както и на административните ръководители на органите на съдебната власт чрез обучения от ВСС” по процедура за директно предоставяне на безвъзмездна финансова помощ по ОПАК, приоритетна ос ІІ „Управление на човешките ресурси”, подприоритет 2.4. „Компетентна съдебна система и ефективно управление на човешките ресурси”, бюджетна линия BG051РО002/13/2.4-11;
13.2 УПЪЛНОМОЩАВА Елка Атанасова - член на Висшия съдебен съвет и ръководител проект, да подпише Декларация за нередности по образец (Приложение VIII към договора за предоставяне на безвъзмездна финансова помощ). 
13.3 УПЪЛНОМОЩАВА Елка Атанасова - член на Висшия съдебен съвет и ръководител проект, да подписва всички документи, свързани с изпълнението и управлението на проект „Повишаване на компетентността и професионална квалификация на съдии, прокурори и следователи, както и на административните ръководители на органите на съдебната власт чрез обучения от ВСС” по ОПАК.

14. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Насрочва следващо заседание на комисията за 30.07.2013 г.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ

Системен администратор в дирекция
„Информационни системи” АВСС:
Инж. Мирослава Чирпъкова.........

Старши експерт-юрисконсулт
дирекция „Правна”АВСС
Мая Атанасова         ....................

Сътрудник на комисия:
Светла Кирилова........................